ફિલ્મની કહાનીમાં એવુ છે કે એક દુર્ઘટનાને કારણે રાજસી પરિવારમાં એટલી ઉદાસી વ્યાપી જાય છે કે લોકો હસવાનુ પણ ભૂલી જાય છે.આ બધી જ વ્યકિતઓ જીવી રહી છે માત્ર અપૌચારિકતા ખાતર.હેડ ઓફ ધ ફેમિલિ ઘુંટણની બીમારીને કારણે ચાલી નથી શકતા.તેમના ઉપચાર માટે ફિજિયોથેરાપિસ્ટ મિલી ચક્રવર્તીનુ આગમન થાય છે.દિલ્હીના મિડલક્લાસ ફેમિલિમાં પંજાબી માતા અને બંગાળી પિતાની દિકરી મિલિ ચક્રવર્તી ચુલબુલી અને એકદમ નિખાલસ સ્વભાવની છે.તે પોતાની માતાને નામથી જ બોલાવતી હોય છે.રાજપ્રસાદના શિષ્ટાચારથી અપિરિચિત મિલીના મિડલક્લાસ ફેમિલિના આચાર અને વ્યવહારથી રાણી સાહેબા ચીડાય છે.તેના આગમનથી અને વ્યવહારથી પરિવારના અનુશાસનમાં ખલેલ પહોંચે.ઘણા લોકો તેને ગમાર સમજે છે.પણ તે પોતાની નિખાલસતાથી રાણી સાહેબા અને આખા પરિવારની પ્રિય બની જાય છે.હિંદી ફિલ્મોની એક મજબુરી પ્રેમ છે.આ ફિલ્મમાં વિક્રમ સિંહ રાઠોડ અને મિલી વચ્ચે પ્રેમ ખીલવાના વધારાના દર્શયોને જબરજસ્તીથી ઉમેરવામાં ન આવ્યા હોત તો આ ફિલ્મ વધારે સરળ અને સ્વાભાવિક લાગત.ઘણા બીજા દર્શયોમાં પણ તમને બોરિંગ ફિલ થાય.જો કે તેમ છત્તાં ફિલ્મ મનોરંજક અને તાજગીથી ભરપુર છે.ફિલ્મમાં નવા રંગ,એનર્જી અને નવી વિચારધારા જોવા મળે છે.